6. PRACOVNÝ LIST - ZNOVUZRODENIE V JEŽIŠOVI

Diecézny katechetický úrad Bratislavskej arcidiecézy

**Každodenný život s Božím slovom**

**Podnety k príprave na Biblickú olympiádu 2019-20**

Jn 3, 1-21

Medzi farizejmi bol človek menom Nikodém, popredný muž u Židov. On prišiel v noci k Ježišovi a povedal mu: „Rabbi, vieme, že si prišiel od Boha ako učiteľ, lebo nik nemôže robiť také znamenia, aké ty robíš, ak nie je s ním Boh.“ Ježiš mu odpovedal: „Veru, veru, hovorím ti: Ak sa niekto nenarodí zhora, nemôže uzrieť Božie kráľovstvo.“ Nikodém mu vravel: „Ako sa môže človek narodiť, keď je už starý? Azda môže druhý raz vojsť do lona svojej matky a narodiť sa?“ Ježiš odpovedal: „Veru, veru, hovorím ti: Ak sa niekto nenarodí z vody a z Ducha, nemôže vojsť do Božieho kráľovstva. Čo sa narodilo z tela, je telo, a čo sa narodilo z Ducha, je duch. Nečuduj sa, že som ti povedal: Musíte sa znova narodiť. Vietor veje, kam chce; počuješ jeho šum, ale nevieš, odkiaľ prichádza a kam ide. Tak je to s každým, kto sa narodil z Ducha.“ Nikodém sa ho opýtal: „Ako sa to môže stať?“ Ježiš mu odvetil: „Ty si učiteľ Izraela a toto nevieš? Veru, veru, hovorím ti: Hovoríme o tom, čo poznáme, a svedčíme o tom, čo sme videli, a neprijímate naše svedectvo. Ak neveríte, keď vám hovorím o pozemských veciach; akože uveríte, keď vám budem rozprávať o nebeských? Nik nevystúpil do neba, iba ten, čo zostúpil z neba, Syn človeka. A ako Mojžiš vyzdvihol na púšti hada, tak musí byť vyzdvihnutý aj Syn človeka, aby každý, kto verí, mal v ňom večný život.“

 Veď Boh tak miloval svet, že dal svojho jednorodeného Syna, aby nezahynul nik, kto v neho verí, ale aby mal večný život. Lebo Boh neposlal Syna na svet, aby svet odsúdil, ale aby sa skrze neho svet spasil. Kto v neho verí, nie je súdený. Ale kto neverí, už je odsúdený, pretože neuveril v meno Jednorodeného Božieho Syna. A súd je v tomto: Svetlo prišlo na svet, a ľudia milovali tmu viac ako svetlo, lebo ich skutky boli zlé. Veď každý, kto zle robí, nenávidí svetlo a nejde na svetlo, aby jeho skutky neboli odhalené. Ale kto koná pravdu, ide na svetlo, aby bolo vidieť, že svoje skutky koná v Bohu.

**Odporúčaná metóda práce s Božím slovom: metóda Bludesch**

**kvízové otázky a odpovede**

**1. Vyber správnu odpoveď**

**Nikodém bol:**

**A/ zákonník, pozn. k Jn 3,1**

**B/ člen veľrady, pozn. k Jn 3,1**

**C/ príslušník strany farizejov, pozn. k Jn 3,1**

**Pán Ježiš povedal, že do Božieho kráľovstva môže vojsť:**

A/ spravodlivý pred Bohom

**B/ kto sa narodí z vody a z Ducha, Jn 3,5**

C/ kto sa stane jeho apoštolom

**Mojžišov medený had bol predobrazom:**

**A/ ukrižovaného Krista, pozn. k Jn 3,14**

B/ osudu Izraela

C/ symbol uctievania Zlého

**Boh dal svojho jednorodeného Syna, aby**

**A/ nezahynul nik, kto v neho verí, ale aby mal večný život, Jn 3, 16**

B/ dal svetu poznanie o sebe

C/ sa splnilo Písmo

**Ježiš v rozhovore s Nikodémom hovorí o znovuzrodení z Ducha. Tento text má zrejme na mysli**

**sviatosť krstu. V krste:**

**A/ dostávame Ducha Svätého, princíp nadprirodzeného, Božieho života, pozn. k Jn 3,3-8**

**B/ sa človek znovuzrodí, pozn. k Jn 3,3-8**

C/ dostávame záruku nespáchať nijaký hriech

**V Starom zákone je reč o znovuzrodení z Ducha v knihe:**

**A/ Iz, pozn. k Jn 3,10**

**B/ Ez, Zach, pozn. k Jn 3,10**

**C/ Joel a iné, pozn. k Jn 3,10**

**Uveriť v „meno“ Jednorodeného Božieho Syna, znamená uveriť v jeho:**

A/ zázračnú moc

**B/ osobu, pozn. k Jn 3,18**

C/ nadprirodzené schopnosti

**Kde Ježiš (vlastne jeho učeníci) krstil?**

A/ pri hornom toku Jordánu

B/ pri strednom toku Jordánu

**C/ pri dolnom toku Jordánu, pozn. k Jn 3,22**

**Kde krstil Ján Krstiteľ?**

**A/ pri strednom toku Jordánu, pozn. k Jn 3,22**

**B/ neďaleko Beisanu, pozn. k Jn 3,22**

**C/ asi 20 km južne od Genezaretského jazera, pozn. k Jn 3,22**

**2. Osemsmerovka**

Po vylúštení osemsmerovky doplň vetu sv. Jána Krstiteľa. Tajnička má 18 písmen.

Sv. Ján Krstiteľ povedal: On musí **rásť a mňa musí ubúdať.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| N | U | Č | I | T | E | Ľ | **R** | N | **Á** |
| I | **S** | **Ť** | L | **A** | **M** | **Ň** | Y | **A** | **M** |
| K | R | Á | Ľ | O | V | S | T | V | O |
| O | T | **U** | T | O | V | I | Ž | **S** | L |
| D | **Í** | E | R | O | T | E | I | V | E |
| É | Ú | **U** | V | M | U | Š | K | **B** | T |
| M | **Ú** | S | **D** | S | **A** | H | O | B | **Ť** |

Nikodém, kráľovstvo, človek, telo, vietor, učiteľ, život, svet, syn, Boh, súd, šum

**Nikodém Jn 3,1; 3,4; 3,9**

**kráľovstvo Jn 3,4; 3,5**

**človek Jn 3,1; 3,27**

**telo Jn 3,6**

**vietor Jn 3,8**

**učiteľ Jn 3,2; 3,9**

**život Jn 3,15; 3,16, 3,36**

**svet Jn 3,16; 3,17**

**syn Jn 3,13; 3,14; 3,16; 3,17; 3,18; 3,35; 3,36**

**Boh Jn 3,2; 3,16; 3,17; 3,21; 3,33; 3,34**

**súd Jn 3,19**

**šum Jn 3,8**

**3. Správne priraď**

|  |  |  |  |
| --- | --- | --- | --- |
| 1 | Ale kto koná pravdu, ide na svetlo, aby bolo vidieť, | A | aby nezahynul nik, kto v neho verí, ale aby mal večný život.  |
| 2 | Veď Boh tak miloval svet, že dal svojho jednorodeného Syna,  | B | veľmi sa raduje zo ženíchovho hlasu. A táto moja radosť je úplná. |
| 3 | Kto v neho verí, nie je súdený.  | C | že svoje skutky koná v Bohu. |
| 4 | A ženíchov priateľ, ktorý je pri ňom a počúva ho,  | D | potvrdzuje, že Boh je pravdivý. |
| 5 | Lebo Boh neposlal Syna na svet, aby svet odsúdil,  | E | a dal mu do rúk všetko. |
| 6 | Kto prijíma jeho svedectvo, | F | ale aby sa skrze neho svet spasil.  |
| 7 | Otec miluje Syna  | G | Ale kto neverí, už je odsúdený, pretože neuveril v meno Jednorodeného Božieho Syna. |

**1-C; Jn 3,21**

**2-A; Jn 3,16**

**3-G; Jn 3,18**

**4-B; Jn 3,29**

**5-F; Jn 3,17**

**6-D; Jn 3,33**

**7-E; Jn 3,35**

**Ale kto koná pravdu, ide na svetlo, aby bolo vidieť, že svoje skutky koná v Bohu. Jn 3,21**

**Veď Boh tak miloval svet, že dal svojho jednorodeného Syna, aby nezahynul nik, kto v neho verí, ale aby mal večný život. Jn 3,16**

**Kto v neho verí, nie je súdený. Ale kto neverí, už je odsúdený, pretože neuveril v meno Jednorodeného Božieho Syna. Jn 3,18**

**A ženíchov priateľ, ktorý je pri ňom a počúva ho, veľmi sa raduje zo ženíchovho hlasu. A táto moja radosť je úplná. Jn 3,29**

**Lebo Boh neposlal Syna na svet, aby svet odsúdil, ale aby sa skrze neho svet spasil. Jn 3,17**

**Kto prijíma jeho svedectvo, potvrdzuje, že Boh je pravdivý. Jn 3,33**

**Otec miluje Syna a dal mu do rúk všetko. Jn 3,35**